Berlingske Tidende, 1834-12-16
Det franske Ministerium har vundet en afgjort Sejr. Blandt de 301 tilstedeværende Deputerede, have 184 overgivet sig til Ministeriet med Liv og Sjæl, og bifaldet en Fremgangsmaade, der, efter Hr. Dupins Anskuelse, maa stille dem paa et og samme Trin med Hr. de Villeles tre Hundrede; i en Fremgangsmaade, som Hr. Sauzet i Forvejen har erklæret for en Skandale for Kamret. Det af 184 Stemmer mod 117 afgivne Votum lyder: "Da Kamret finder sig tilfredsstillet ved de Forklaringer, som Ministeriet har meddeelt, med Hensyn til den af det iagttagne Politik, og ej finder Noget i samme, der ikke svarer til de i Adressen udtrykte Tanker, gaaer det altsaa over til Dagens Orden. - Dersom Kamret virkelig gjengav National-Villien, da vilde det nuværende Cabinet og Regjerings System kunne regne paa en uforudseelig Vedvaren. Men da man i 459 Jndivider (158 Jkke-Tilstedeværende iberegnede),der ere udnævnte af 180,000 priviligerede vælgere (60,000 Jkke-Tilstedeværende iberegnede, hvorved det ei heller har manglet paa høiere Jndflydelse, der ikke let fattes ved en bestaaende Regjering, og blandt hvilke desuden en god Trediedeel bestaaer af afhængige Embedsmænd, en anden Deel af frygtsomme, ubetydelige Folk, der blindthen hylde det Bestaaende – da man i dem ej med Føje kan see nogen virkelig National-Repræsentation: saa kan man af et saadant Votum umuligt slutte sig til Nationens egentlige Stemning. – Ved disse Debatters Udfald er der altsaa i Grunden ei afgjort andet, end at de Deputeredes Kammer har viist mere Sympathi for de Herrer Guizot, Thiers og Persil, end for tiers parti, og at følgelig de nuværende Ministre for det første ej ville være at bortfjerne ad den parlamentariske Vei. – De serende Ministre bleve næsten trykkede ihiel af deres gratulerende Venner. Endnu seent om Aftenen den 6te December, bleve Courerer afsendte med Sejrs budskabet til Gesandterne ved de fremmede Hoffer. Formedelst den mærke Luft kunde Telegrapherne ikke benyttes, for at give Underretning til Departements-Præfecterne. Paa Søndags Børsen ved Torton blev Ministrenes Sejr fejret ved en Stigen af Fonds-Courserne. – De ministerielle Blade ere ude af sig selv af Glæde. Tiers partis Journaler ere ganske forbleffede. "Journal du Commerce- mener, at Kammeret har ved denne Afstemning i den Grad opoffret sin politiske Existents, at det er sjunket ned til det samme Trin, hvorpaa Kejserrigets lovgivende Corps stod; og da Pairskammeret for lang Tid siden har været det napoleonske Senat ligt i Servilismus, saa bliver der intet andet af National-Repræsentationen tilbage, end det bedrageriske Ydre, hvis Jllusion allerede har mistet meget af sin Kraft. Courier, appellerer til Nationens Dom. Kun Retional beroliger sig dermed, at Faren er spændt af, accurat saaledes, som den forudsaae. 30,000 Fr. i Guld bleve nylig sendte fra Madrid til en Banquier i Berlin, men paa Vejen opsnappedes de af Carlisterne. Banqvieren henvendte sig til Don Carlos med Bøn om at faae sin Privat-Eiendom restitueret. Herpaa svarede Don Carlos, at han gjerne kunde faae Pengene igjen, naar han kun vilde afgive de 3000 Fr. J Kamrenes Møde i Brüssel, den 8de December, kom Ministrene endelig frem med en Erklæring over Belgiens udvortes Forhold. Herr von Robaulx forlangte nemlig en saadan Erklæring; men han havde endnu ikke udtalt, for Finantsministeren forlangte at komme til Orde; han havde Noget at meddele fra Regjeringens Side, og altsaa tilkom ham denne Ret: Ministervexlen sagde han hos en vis Nation, der i de sidste fire Aar har givet os meer end eet Beviis paa sin Sympathie for vor Sag, formaaede at vække en Guist af Haab hos vor Uafhængigheds Fjender. Regjeringen maa derfor være aarvaagen, og skjøndt vor Armee er saaledes organiseret, at den giver Landet tilstrækkelig Sikkerhed, saa er det dog nødvendigt, i Tide at skaffe Midler tilveje til dens Forstærkning, dersom mulige Omstændigheder nemlig skulde gjøre en saadan fornøden. Efter denne Jndledning fremlagde Ministeren et LovUdkast, ifølge hvilket der skulde bevilges Regjeringen en eventuel, overordentlig Credit af omtrent 7,240,000 Fr. til muligt indtrædende, overordentlige Krigsfornødenheder.